Himmelblå

Himmelblå er ein norsk dramaserie produsert av NRK Drama. Serien er hovudsakleg spelt inn på Ylvingen i Nordland, som også er der mesteparten av handlinga går føre med.

Himmelblå hadde premiere 7. september 2008 på NRK1. Serien vann klassen beste TV-drama under Gullruten 2009. I tillegg vann Lena Kristin Ellingsen frå serien klassen beste kvinnelege skodespelar under same utdelinga.

Den norske serien byggjer på Two Thousand Acres of Sky som blei vist på BBC1 frå 2001 til 2003. Denne blei skriven av Timothy Prager og produsert av Adrian Bate

 Handlinga 
Serien handlar om eit lite øysamfunn i Nord-Noreg, Ylvingen. Skolen på øya har for få elevar til at det kan sikrast vidare drift. Derfor set lokalbefolkninga inn ein annonse i VG og søkjer etter ein etablert familie med barn i skolepliktig alder. I Oslo jobbar aleinemora Marit (Line Verndal) som kokke med mykje kveldsarbeid. Ho vil nytte høvet til å starte eit nytt liv med eiga verksemd der. Kim blir med som fiktiv «ektemann». På Ylvingen startar ho pensjonatet Himmelblå.

 Produksjon 
Eva Dahr var konseptuerande regissør for serien. Dei andre regissørane var Vibeke Ringen, Anne Sewitsky, Tor Tørstad og Mathias Calmeyer. Manuset er skrive av Kathrine Haugen, Sissel Haugen, Lasse Nederhoed, Anne Sewitsky og Mathias Calmeyer. Margrete Kåset har vore manusredaktør. Sjefsfotografar har vore Helge Semb, Hans Erik Lindbom , Christine Heitmann og Leif O. Bergundhaugen, og musikken er laga av Martin Horntvedt. Produsentar for serien var Tore Bergstrøm og Vegard Stenberg Eriksen, lineproducarar Inger Vatne og Cecilie Nordstrøm. Prosjektsjef for serien og initiativtakar var Petter Wallace. Dramasjef var Hans Rossine.

Sjølv om både innspeling og handling er lagt til Ylvingen på Helgeland, snakkar skodespelarane ikkje helgelandsdialekt, men eit standard nordnorsk talemål, tilpassa dialektar lenger nordfrå.

 Premiere 
Premieren vart send søndag 7. september 2008 med to episodar første dag. Den første episoden vart sett av 922 000 sjåarar, mens episode to som gjekk rett etterpå, hadde 1 099 000 sjåarar, noko som var rekordtal for ein norsk dramaseriepremiere etter år 2000. 

Sjåartala nådde i den 
siste episoden som vart send på NRK1 søndag 22. mars 2009 1 309 000. 

Skodespelarar  Rollenamn  Funksjon/forhold  SesongLine Verndal  Marit  Hovudperson  1-Edward Schultheiss  Kim  Bestevennen og den fiktive ektemannen til Marit (i starten)  1-Elvira Haaland  Iris  Dottera til Marit  1-Sebastian Warholm  Robin  Sonen til Marit  1-Ketil Høegh  Brynjar Ylvingen Handelsmann  1-Guri Johnson  Liv  Kona, deretter eks-kona, til Brynjar   1Ingrid Vollan  Britt  Sambuar, deretter kona til Brynjar; lærer  1-Lena Kristin Ellingsen  Karoline Ylvingen  Dottera til Brynjar og Liv  1-Hallvard Holmen  Roy Harry Hansen Skyssbåteigar og -drivar  1-Terje Skonseng Naudeer  Roland Ylvingen Bror til Vivian  1-Nina Bendiksen  Vivian  Søster til Roland  1-Mathias Calmeyer  Jens  Ektemannen til Vivian  1-Sondre Aasen Lille-Jens  Sonen til Vivian og Jens  1-Gunnar Søla  Amund  Far til Vivian og Roland  1Sigmund Sæverud  Johan  Ektemannen til Ingeborg  1-Julie Øksnes  Ingeborg  Kona til Johan  1-2John Sigurd Kristensen  Halle  Sonen til Johan og Ingeborg  1-Zita Djenes  Klara  Hushalderska til Halle, frå Romania  1-Eirik Evjen  Kristoffer  Omreisande skolefotograf  1Iren Reppen  Monica  Tidlegare skolekamerat av Roy  1-Marika Enstad  Rakel  Tilbakeflyttande  2-Kamilla Grønli Hartvig  Kristel  Dotter av Rakel  2-

 Kjelder 
 Denne artikkelen bygger på «Himmelblå» frå , den 14. mai 2009. 
 Referansar 

 Bakgrunnsstoff 
 NRKs nettsider om Himmelblå
 BBCs Two Thousand Acres of Sky

Kategori:Norske fjernsynsseriar
Kategori:NRK
Kategori:Fjernsynsseriar frå 2000-åra
Kategori:Vega kommune